Kartweliese tale - Wikipedia
Die Kartweliese tale (Georgies: ქართველური ენები), ook Suid-Kaukasiese tale of Iberiese tale genoem, is ’n taalfamilie van die Kaukasus wat hoofsaaklik in Georgië gepraat word. Daar is ook groot groepe sprekers in Rusland, die VSA, die Europese Unie, Israel en die noordoostelike dele van Turkye. Daar is wêreldwyd sowat 5,2 miljoen sprekers van Kartweliese tale.
Suid-Kaukasiese of Iberiese tale
verspreiding: Kaukasus, Turkye,
Verspreiding van Kartweliese tale
Dit is nie verwant aan enige ander taalfamilie nie en is dus een van die wêreld se primêre taalfamilies. Die eerste bekende geskrif in ’n Kartweliese taal is ’n inskripsie van Abba Antoni by ’n Georgiese klooster naby Betlehem in die antieke Georgiese skrif. Dit dateer uit 430 n.C.
Die bekendste taal in die familie is Georgies. Dit word deur 90% van die inwoners van Georgië gepraat. Dit word in drie unieke Georgiese skrifte geskryf en is die enigste Kaukasiese taal wat ’n antieke letterkundetradisie het. Dit lyk of die ou Georgiese skrif van Aramees afgelei is, met Griekse invloede.
Mingrelies word sedert 1864 in die Georgiese skrif geskryf – veral tussen 1930 en 1938, en weer vanaf 1989.
Die taal Laz in Turkye word meestal in die Latynse alfabet geskryf. Dit is egter aan die verdwyn omdat die Laz-sprekers al hoe meer in die Turkse hoofstroomgemeenskap opgeneem word.
↑ Dalby (2002), bl. 38
↑ Lang (1966), bl. 154
↑ Asya Pereltsvaig, Languages of the World, bl. 74
↑ Encyclopaedia Britannica, bl. 752
↑ Merriam-Webster's Encyclopedia, bl. 646
↑ Encyclopædia Britannica, 15de uitg. (1986): Macropedia, "Languages of the World".
Wikimedia Commons het meer media in die kategorie Kartweliese tale.
(en) “Ethnologue: Languages of the World, Seventeenth edition, Kartvelian”. Ethnologue. URL besoek op 29 Maart 2018.
(en) “Kartvelian languages”. Encyclopædia Britannica. URL besoek op 29 Maart 2018.
Ontsluit van "https://af.wikipedia.org/w/index.php?title=Kartweliese_tale&oldid=1891618"
Last edited on 17 Januarie 2019, at 19:18